section_heading: Snimanje i fotografija
paragraph_text: Od 1999., Mary Ellen Matthews je službeni SNL-ov fotograf, zadužen za osmišljavanje karakterističnih fotografija i estetiku emisije. Matthews stvara fotografije voditelja i glazbenog gosta svake epizode koje se pojavljuju između reklamnih blokova tijekom emitiranja emisije. Zbog ograničenog vremenskog razdoblja u kojem voditelj sudjeluje u produkciji i emisiji, Matthews često mora stvoriti improvizirane foto studije u 30 Rocku, s tim da Matthews pokušava voditelja fotografiratu utorkom a glazbenog gosta četvrtkom, iako dostupnost ijednog od njih može značiti da se fotografiranje može odraditi tek u četvrtak. Matthews koristi ugodno portretsko osvjeteljenje uz potamnjivanje fotografija da bi se dobio hollywoodski stil. Matthews je za osvjetljenje izjavila: "Mislim da jednostavno pomaže slici da izleti iz ekrana... Ako se koristi glatko osvjetljenje, ne postane tako dimenzionalna... [Klasično hollywoodsko osvjetljenje] daje malo više kontrasta, i ako koristim rubna svjetla te onda osvijetlim pozadinu, slika odlazi sve dalje i dalje. Ja pokušavam ostvariti tu dubinu što je više moguće." Matthews je također zadužena za fotografiranje glumačke postave, slikanje proba, scena iza pozornice i promotivne fotografije. Od 2010. uključena je i u upravljanje videozapisa, uključujući i uvodnu špicu.